Ašchabad

Ašchabad (turkménsky Aşgabat, v rokoch 1919 – 1927 Poltorack) je hlavné mesto Turkménska. V roku 1948 bolo mesto zničené zemetrasením. V roku 2001 v meste žilo približne 700 000 obyvateľov.

Mesto je relatívne mladé, založené bolo až v roku 1818. V 80. rokoch 19. storočia ho obsadili Rusi a postavili v ňom pevnosť. V tomto období sa mesto rozvíjalo ako významné provinčné pohraničné mesto pri hranici Ruska s Perziou. 

Roku 1917 tu bola ustanovená sovietska moc a mesto bolo premenované po revolucionárovi na Poltorack. V roku 1927 však bolo v rámci ZSSR obnovené Turkménsko ako zväzová republika a názov mesta bol obnovený. Za éry ZSSR prebiehala industrializácia a výstavba panelových sídlisk. Rozvoj narušilo silné zemetrasenie 6. októbra 1948, ktoré si vyžiadalo až 110 000 obetí (60% vtedajšieho obyvateľstva) a po ktorom bolo treba mesto nanovo vybudovať. Po roku 1991 sa Ašchabad stal hlavným mestom krajiny a počas autokratickej vlády prezidenta Saparmurata Nijazova tu vzniklo mnoho palácov a monumentov.

Mesto je administratívne a správne centrum. V priemysle dominuje spracovanie bavlny a kovu.

 Partnerské mestá 
  Albuquerque, Nové Mexiko, USA, 1990
  Ankara, Turecko, 1994
 Astana, Kazachstan, 2017
 Atény, Grécko
 Bamako, Mali, 1974
 Biškek, Kirgistan, 2018
 Dušanbe, Tadžikistan, 2017
 Kyjev, Ukrajina, 2001
 Lan-čou, Čína, 1992
 Taškent, Uzbekistan, 2017

 Panoráma Ašchabadu 

 Iné projekty 

 Externé odkazy 
Oficiálna stránka

Kategória:Hlavné mestá v Ázii
Kategória:Mestá v Turkménsku